Slaget ved Topáter

Slaget ved Topáter ble utkjempet den 23. mars 1879 mellom Chile og Bolivia under salpeterkrigen.

Chilenske tropper hadde tatt stilling i Antofagasta-provinsen, som den gang var en del av Bolivia. De bolivianske troppene, som var svært få i forhold til de chilenske, tok stilling i den lille byen Calama. Da chilenerne ankom Calama med en styrke på 554 soldater, inkludert en mindre kavalerienhet og to kanoner, ble de møtt av totalt 135 bolivianske soldater inkludert milits. De bolivianske styrkene ble ledet av den lokale politikeren Dr. Ladislao Cabrera.Vicuña Mackenna, Benjamín "La Guerra del Pacífico" págs. 297-312

Da de bolivianske troppene så chilenerne, flyttet de sin stilling nærmere elven Topáter, som ligger rett utenfor Calama. Samtidig som de bolivianske troppene flyttet på seg, sprengte chilenerne de to broene over elven ved hjelp av sine kanoner, slik at bolivianerne ikke kunne flykte. Chilenerne sendte ut et tilbud om at de som overga seg av de bolivianske troppene ville bli spart. Dette nektet bolivianerne både før og under slaget.Montero, Osvaldo (1979). La Paz, Bolivia: Escuela de Artes Gráficas del Colegio Don Bosco..

Den bolivianske nasjonalhelten Eduardo Abaroa døde i slaget.Pelayo González, Mauricio (2007). La Guerra del Pacífico en imágenes, relatos, testimonios.. Santiago: Centro de Estudios Bicentenario.


Referanser

Topáter
Kategori:Kriger i Mellom- og Sør-Amerika
Kategori:Chiles historie
Kategori:Bolivias historie
Kategori:Konflikter i 1897